Beržai
Beržai – kaimas Kėdainių rajono savivaldybėje, 4 km į šiaurę nuo Dotnuvos, prie geležinkelio Šiauliai–Jonava. Seniūnaitijos centras. Pro kaimą teka kairysis Nevėžio intakas Kruostas, užtvenktas Vaidatonių tvenkiniu. Jo kairiajame krante yra III–V a. Beržų kapinynas. Šiauriniu kaimo pakraščiu teka Kruosto intakas – Konkulis. Iš Beržų keliai veda į Dotnuvos GS, Šalčmirius, Gėlainius, Vincgalį. Vakariniame pakraštyje yra beržų alėja.